Document ID: /roh_data/filtered/fineweb-2-filterrobots_roh.jsonl.gz/64446

La Brächete da Zäziwil
Il tschareschar da chonv e glin per survegnir las fibras che vegnivan filadas a fils, quai era ina tradiziun derasada durant ils bels dis d'october. Anc ozendi èsi usit en la vischnanca da Zäziwil, en l'Emmental, da sa deditgar da cuminanza mintgamai la terza mesemna da settember a questa lavur: elavurar il chonv e glin, sfratgar, filar e taisser enfin tar la taila finida. Dal 1954, cur ch'ils utensils per quellas lavurs - p.ex. il tscharesch e la roda da filar - existivan anc, vegniva organisada l'occurrenza en la curt dad in'ustaria. En il fratemp è la Brächete daventada uschè in grond spectacul ch'el sto vegnir organisà en ina gronda tenda da festa. La lavur è dentant restada la medema.